CELEX: 62020TN0301
Language: lv
Date: 2020-05-19 00:00:00
Title: Lieta T-301/20: Prasība, kas celta 2020. gada 19. maijā – Hengshi Egypt Fiberglass Fabrics and Jushi Egypt for Fiberglass Industry/Komisija

27.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 247/30
            
         
      Prasība, kas celta 2020. gada 19. maijā – Hengshi Egypt Fiberglass Fabrics and Jushi Egypt for Fiberglass Industry/Komisija
      (Lieta T-301/20)
      (2020/C 247/40)
      Tiesvedības valoda – angļu
      
         Lietas dalībnieki
      
      
         Prasītājas: Hengshi Egypt Fiberglass Fabrics SAE (Ain Sukhna, Ēģipte), Jushi Egypt for Fiberglass Industry SAE (Ain Sukhna) (pārstāvji: B. Servais un V. Crochet, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulu (ES) 2020/492 (2020. gada 1. aprīlis), ar ko nosaka galīgos antidempinga maksājumus konkrētu Ķīnas Tautas Republikas un Ēģiptes izcelsmes austu un/vai sašūtu stikla šķiedras audumu importam (1), ciktāl tā attiecas uz prasītājām;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Savas prasības pamatošanai prasītājas izvirza divus pamatus.
      
                  1.
               
               
                  Pirmais pamats attiecas uz to, ka Komisijas metodoloģija Hengshi un SG&A ražošanas izmaksu un peļņas noteikšanai, lai aprēķinātu Hengshi salikto normālo vērtību, ir pretrunā Pamatregulas 2. panta 5. punktam, kā arī 2. panta 3., 6., 11. un 12. punktam un 9. panta 4. punktam.
               
            
                  2.
               
               
                  Otrais pamats attiecas uz to, ka Komisijas metodoloģija, lai noteiktu cenu samazinājuma starpību un mērķa cenu samazinājuma starpību attiecībā uz prasītājiem, ir pretrunā Pamatregulas 3. panta 1., 2., 3. un 6. punktam un 9. panta 4. punktam.
               
            
         (1)  OV 2020, L 108, 1. lpp.